ఓరి దేవుడా.
వావ్.
మేము వచ్చేశాం!
డికిన్సన్
కోయిలమ్మను విప్పిచూడు
సరేమరి, బాబులూ. అసలు ఈ ఒపెరా అంటే జనాలకి ఎందుకంత పిచ్చో ఇప్పుడు వెళ్లి చూద్దాం.
అందరూ చక్కగా ముస్తాబయి వచ్చారు. నేను నా కేప్ ను వేసుకొని వచ్చుండాల్సింది.
నాకు ఆకలి మండిపోతోంది. ఇక్కడ పాప్ కార్న్ ఉంటుందా?
ఒపెరాలో పాప్ కార్న్ ఉండదు, షిప్.
ఎట్టకేలకు ఇక్కడికి వచ్చినందుకు నాకు చాలా ఆనందంగా ఉంది.
ఇటలీ వారి నిర్మాణాల గురించి నేను అన్ని అభిప్రాయాలను కూడా విన్నాను.
నేను బాగా ఉత్సాహంగా ఉన్నాను.
ఎందుకు ఎప్పూడూ అంత పెద్ద పెద్ద పదాలు వాడతావు?
ఇది బాగుండకపోతే ఇక అంతే. దీని టిక్కెట్ల కోసం నా ఆస్థులు అమ్మాల్సి వచ్చింది.
-మనకి మంచి సీట్లు దక్కితే చాలనుకుంటున్నా. -చూడండి, అక్కడ సూ, ఆస్టిన్ ఉన్నారు.
హేయ్!
తను కేప్ ధరించే వచ్చిందిగా.
-హాయ్. -వావ్.
సూ, నువ్వు అదిరిపోతున్నావు.
మీరందరూ కూడా అదిరిపోతున్నారు.
-సరే, ఆంట్ లవీనియాది ఎలా ఉంది? -తన గదిలో ఎలుకలు ఉన్నాయి.
హోటల్ ఎలా ఉంది?
బాగానే ఉంది.
అంటే, ఒకటి రెండు రోజులకైతే పర్వాలేదు. నేనక్కడ ఎక్కువ రోజులు ఉండనులే.
అవును, అక్కడ ఎక్కువ రోజులు ఉండేంత స్థోమత మీకు లేదులే.
మరి, అందరూ ఉత్తేజితులై ఉన్నారా?
మరి ప్రారంభోత్సవ రాత్రికి మనం హాజరయ్యాము,
బోస్టన్ ప్రజలందరూ ప్రధాన గాయని గురించే మాట్లాడుకుంటున్నారు.
అవును. మహాగాయని ఆడిలేయిడ్ మే.
ఇటలీ నుండి కొత్తగా వచ్చింది, అక్కడ ఆవిడ సాక్షాత్తు వర్డీతో పాటే శిక్షణ తీసుకుంది.
తన సొంత ఊరు ఫిలడెల్ఫియా.
అధిక శాతం అమెరికన్లు ఒపెరా పాడలేరు,
కానీ తను తన స్వరంతో యూరప్ ని అంతా ఉర్రూతలూగించింది.
ఒక నిర్ణేతకు చెందిన కంటి అద్దాన్ని తన గానంతో భళ్ళుమనిపించింది అని అంటుంటారు.
లేదు!
అది ఒట్టిమాట. అది ఒట్టిమాటే అయ్యుండాలి.
అతను వచ్చాడు.
డికిన్సన్ మిత్రులారా.
-హేయ్. -ఒపెరాకి స్వాగతం.
ఇక్కడికి వచ్చినందుకు మేమంతా చాలా ఆనందంగా ఉన్నాం.
కింది అంతస్థులో నాకు తెలిసిన వ్యక్తి ఒకరు కనబడ్డారు.
నేను కొద్దిసేపట్లో వస్తాను.
హఠాత్తుగా వెళ్లిపోయాడే.
శ్యామ్, మాకు టిక్కెట్లు ఇప్పిచ్చడంలో సాయపడినందుకు చాలా చాలా ధన్యవాదాలు.
మాకు బాక్స్ లో దొరికినందుకు మహదానందంగా ఉంది.
ఒక్క నిమిషం.
మనం ఎక్కడ కూర్చుంటున్నాం?
ఓర్కెస్ట్రా. వెనుక వరుసలో.
మనకి బాక్స్ లో టిక్కెట్లు ఎందుకు తీసుకోలేదు?
అవును మరి. ముందు నన్ను గొయ్యిలో వదిలేశావు, ఇప్పుడేమో బాక్స్ లో పెట్టాలనుకుంటున్నావు.
ఆర్కెస్ట్రా సీట్లు కూడా బాగానే ఉంటాయి.
బాగానే ఉంటాయిలే.
పద, ఎడ్వర్డ్, వెళ్లి మన వెనుక వరుసలో కూర్చుందాం పద.
సరే. పద.
ఎమిలీ, నువ్వు కూడా మాతో వస్తున్నావా?
నేను సూ తో మాట్లాడి వచ్చేస్తాను.
-ఉంటాను. -అలాగే. బై. అలాగే. బై.
సరేమరి. నేను మిమ్మల్ని ప్రదర్శన తర్వాత కలుసుకుంటానులే.
వద్దు, శ్యామ్. వెళ్ళవద్దు.
నీకు ఆమెతో మాట్లాడే పనుంది అనుకున్నాను.
లేదు, అదేం లేదు. నేను నీతో మాట్లాడాలి.
సరే.
అవునులే.
కవయత్రి, తన ఎడిటర్ తో మాట్లాడాలి కదా మరి.
అలాగే.
శ్యామ్, నువ్వు ఇక్కడికి ఒక్కడివే రాలేదు కదా? మేరీ ఎక్కడ?
తను రాలేకపోయింది.
అయ్యయ్యో. నాకు తనని చూడాలని ఎంతగానో ఉంది.
అవును. తనకి ఆరోగ్యం అంత బాగా లేదు.
ఈసారి కూడా.
అయితే, ఎమిలీకి ఇది ఊహించని వరం లాంటిది అనుకుంటా.
నాకా?
అవును, ఎందుకంటే ఇప్పుడు నువ్వు శ్యామ్ తో పాటు బాక్స్ లో కూర్చోవచ్చు.
-నాకు ఎందుకనో అది... -శ్యామ్, తను కూర్చోవాలి.
తను ఇదే తొలిసారి ఒపెరాకి రావడం, అందులోనూ ఆడిలేయిడ్ మే ప్రదర్శిస్తోంది.
ఇది ఎప్పుడో గానీ వచ్చే అవకాశం కాదు.
ప్రత్యేకించి, ఎమిలీ వంటి మరీ సున్నితమైన కళాకారిణికి.
నీకు అభ్యంతరం లేకపోతే, నీతో ఆనందంగా కూర్చుంటాను.
నువ్వు తప్పకుండా కూర్చోవాలి!
శ్యామ్, పెద్దమనిషిగా ప్రవర్తించు. తనని నీతో పాటు కూర్చోనివ్వు.
తను ఆ క్రింద వెనుక ఎక్కడో కూర్చుంటే,
తనకి ప్రదర్శన సరిగ్గా కనబడదు కూడా.
తనకి చూపుతో సమస్య ఉన్న విషయం గుర్తుంది కదా.
కనుగుడ్డు వాపు.
సరే, ఒక సీటు ఖాళీగా ఉండటం వలన ఎవరికి మాత్రం ఉపయోగముంది.
రా.
హేయ్.
శ్యామ్ బౌల్స్ పక్కన ఉన్నది ఎవరు?
వావ్, కొత్త అమ్మాయి.
ఆడిలేయిడ్ మే పాట కోసం ఈరాత్రి నేనెంతగానో ఎదురు చూస్తున్నాను.
తనకి మంచి నైపుణ్యం ఉందని అందరూ చెప్తున్నారు.
చిలుకలాగా పాడుతుందని చెప్తుంటారు.
నేను కూడా ఎంతగానో ఎదురు చూస్తున్నాను.
"అంతర్జాతీయ గాన కోకిల." పోస్టర్ లో అలా రాశారు.
అంతేగాక, తనది మంచి మనస్సు అట.
నిజంగానా?
ఈ ప్రదర్శన తర్వాత నేను తన ఇంటర్వ్యూను తీసుకుంటున్నాను.
నువ్వు బ్యాక్ స్టేజ్ కి వెళ్లగలవా?
వెళ్ళగలను.
ఇది ఒక కొత్త ఒపెరా హాలు. వాళ్ళకి వార్తాపత్రికల అవసరం ఉంది.
ఇది చాలా బాగుంది.
చూడు.
హేయ్, అమ్మా!
ఎందుకు ఇంత సేపు పట్టింది?
బార్ లో నేనెవరిని కలిశానో చెప్తే నువ్వు అవాక్కవుతావు.
ఎవరిని కలిశావు?
ఫ్రేజర్ స్టర్న్స్ ని.
ఎవరు అతను?
ఫ్రేజర్. నా పాఠశాల మిత్రుడు.
మంచి వాడు. కళాశాల ప్రెసిడెంట్ కొడుకు.
నీకు అతని గుర్తుండాలే.
అవును. కాస్త గుర్తుంది.
కమాన్. ఫ్రేజర్ స్టర్న్స్.
ఈ లోకంలో అతడిని మించిన మంచివాడు లేడు.
పట్టభ్రద్రుడిని అయ్యాక అతడిని కలిసిందే లేదు.
ఇప్పుడు అతను వెస్ట్ పాయింట్ దగ్గర ఉన్నాడు.
తన యూనిఫారం వేసుకొని ఉన్నాడు.
అసలైన సైనికుడిలాగా ఉన్నాడు.
దేవుడా, నేను నా పాత దోస్తులని మిస్ అవుతున్నాను.
బహుశా నేనొక రీయూనియన్ ని ఏర్పాటు చేయాలేమో.
ఆ రోజులే వేరబ్బా.
మేము చాలా ఆనందంగా గడిపేవాళ్ళం,
ఇప్పుడు కూడా నువ్వు ఆనందంగానే గడుపుతున్నావు కదా?
"లా ట్రావియాటా." అంటే "సర్వం కోల్పోయిన వ్యక్తి" అని.
అవును, అది నాకు తెలుసు.
-నీకు తెలుసా? -కళాశాలలో నేను ఇటాలియన్ ను చదివాను, సరేనా?
అవును, కానీ నువ్వు కళాశాల చదువు మధ్యలోనే ఆపేశావు.
సరేలే. ఏదోకటి.
తొలిసారి ఒపెరాని చూసే జనాల ప్రతిస్పందనలు భలే నాటకీయంగా ఉంటాయి.
వాళ్ళకి అది నచ్చుతుంది లేదా అస్సలు నచ్చదు.
నచ్చితే, జీవితాంతం దాన్ని ఆరాధిస్తూనే ఉంటారు.
ఒకవేళ నచ్చకపోతే, దాన్ని అభినందించడం నేర్చుకోగలరేమో కానీ,
వాళ్ళ మనసులకి మాత్రం అది చేరువ కాలేదు.
మంచిది.
నాకు ఒంటేలు వస్తోంది.
ఇప్పుడే పోసి వచ్చావు కదా.
లవీనియా, అది నాకు తెలుసు.
ఈ ప్రదర్శన జరుగుతున్నంత సేఫు అతను ఆ టోపీ పెట్టుకొనే ఉంటాడా?
ఇది మహామోసం.
మనకి కనీసం కనబడట్లేదు కూడా.
ఈ జనాలందరూ చాలా...
అలాగే. మంచిది. తప్పకుండా.
...డాంబికాన్ని ప్రదర్శిస్తున్నారు.
ఈ ప్రదర్శన అంతా ఇటాలియన్ భాషలోనే ఉంటుందా?
భగవంతుడా.
ఇటాలియన్ భాష.
నవరసాలు పండించే కార్యక్రమాన్ని ఇక్కడ వేస్తే బాగుంటుంది.
అవును.
నువ్వు ఇంతకు ముందు ఎన్నడూ ఒపెరాకి వెళ్ళలేదా?
లేదు. లేదు, వెళ్ళాలని కలలు కన్నాను, అంతే.
అయితే నీ కలలు నిజాలు అవుతున్నాయి అనుకుంటా.
నేను నిన్ను కలిసినప్పటి నుండి చాలా కలలు నిజమవుతున్నాయి.
-ఎమిలీ... -శ్యామ్, నేను నీకు ధన్యవాదాలు తెలపాలి.
పర్వాలేదులే. దానిదేముంది. ఈ బాక్స్ కి నేను డబ్బులు కట్టను కూడా లేదు.
ఓహ్, ఆ విషయంలో కాదు.
కేవలం అదే విషయంలో కాదు.
-అన్ని విషయాలలో. -ఎమిలీ, దయచేసి...
-నువ్వు నాకు ఇచ్చిన దానికి. -అలా అనకు, అదేం లేదు.
అదే అంతా.
నువ్వు నా జీవితాన్ని మార్చేశావు. నిన్ను కలవకముందు, నేనో అనామకురాలిని.
కానీ ఇప్పుడు...
నా కవిత ముద్రించబడుతుంది.
ఎమిలీ, మనకో సమస్య ఉంది.
అవునా?
అవును.
నువ్వు...
నువ్వు మేరీకి ఒక లేఖ రాశావు.
అవును.
రాశాను.
అవును. అదంత మంచి చర్య కాదు.
కానీ నేను... నీ ఉద్దేశం ఏమిటి?
నువ్వు మేరీకి రాసిన లేఖ వల్ల, తను తీవ్ర అసౌకర్యానికి గురైంది.
మా ఇద్దరికీ కూడా అని చెప్పవచ్చు.
అది మా ఇద్దరినీ అసౌకర్యానికి గురి చేసింది.
నీ లేఖ వల్ల మేరీ బాగా కలత చెందింది.
ఆ కారణంగానే, తను ఇప్పుడు ఇక్కడికి రాలేదు.
నీ లేఖ తనని చాలా అగౌరవపరిచేలా చేసిందని తను ఇక్కడికి రావడానికి నిరాకరించింది.
నాకు అర్థం కావడం లేదు.
నువ్వు ఆ లేఖలో చెత్త అంతా రాశావు.
నన్ను సూర్యుడితో పోల్చావు.
నేను లేనప్పుడు నీకు చల్లగా ఉంటుందని రాశావు.
నేను అమ్హెర్స్ట్ ని విడిచివెళ్లిన ప్రతిసారీ శీతాకాలం ప్రవేశిస్తుందని రాశావు.
అసలు అలా ఎందుకు రాశావు?
నా భావాలనే నేను రాశాను.
ఒక వివాహితుని విషయంలోనా?
అది కూడా అతని భార్యకి?
తనకి కోపం తెప్పించడం నా ఉద్దేశం కాదు.
నేను నా భావాలను వ్యక్తపరిచాను అంతే,
-నా కృతజ్ఞతా భావాన్ని, నా అభిమానాన్ని... -అవును, అయితే...
విను, కానీ ఈసారి నువ్వు చాలా దూరం వెళ్ళావు.
నన్ను మన్నించు.
నేను ఏదైనా రాసేటప్పుడు ఒక్కోసారి... అదుపు తప్పుతుంటాను.
నాకు తెలుసు. ఒక గొప్ప రచయిత్రికి కావాలసిన గుణాల్లో అది కూడా ఒకటి.
కానీ నువ్వు పుకార్ల మీద కూడా దృష్టి పెట్టాలి.
-ఏ పుకార్లు? -కమాన్, నువ్వు వినే ఉంటావు.
నేను ఒక మహిళ స్వరాన్ని పైకి తీసుకురావాలని చూసిన ప్రతిసారీ,
నేనేదో దురుద్దేశంతో అలా చేస్తున్నానని పశ్చిమ తీరంలో పుకారు పుడుతుంది.
ఈ పుకార్లు మేరీ చెవిన కూడా పడతాయి...
వాటి వలన తను కలతకు గురవుతుంది.
అవి తనని బాధిస్తాయి...
తనకి లోలోపల తన మనస్సులో నేను తనని ఎప్పటికీ మోసం చేయనని తెలిసినా కూడా.
ఇప్పుడు నేను ఒక విషయాన్ని స్పష్టపరచడానికి ప్రయత్నించాను.
నీ మీద నేను చూపిన ఆసక్తి?
అది పూర్తిగా వృత్తిపరమైనది.
ఆ విషయం నీకు కూడా అర్థమైంది కదా?
అర్థమైంది.
నా జీవితంలో మేరీకి తప్ప మరో మహిళకి స్థానం లేదు.
నేను ఎన్నటికీ తనని మోసం చేయలేను.
శ్యామ్, దయచేసి నన్ను మన్నించు.
నేనేమీ కావాలనుకొని తప్పు చేయలేదు.
మీ వివాహం పట్ల నాకు చాలా గౌరవం ఉంది.
నువ్వు గొప్పవాడివి అనడానికి గల కారణాలలో
నీ భార్య పట్ల నీకున్న విధేయత కూడా ఒకటి.
చూడు, నీ కవిత ముద్రించబడటమనేది...
రొమాంటిక్ గా ఉంటుందని నాకు తెలుసు,
అందులోనూ మరీ ఎక్కువ కాలం వేచి ఉన్నాక ఖచ్చితంగా అలా అనిపిస్తుంది.
కానీ ఒక్క విషయం గుర్తుంచుకో, ఎమిలీ,
ఈ రొమాన్స్ అనేది...
నీకూ, నీ అంతరాత్మకూ నడుమ నడుస్తోంది.
ఇది మీరిచ్చే పార్టీలలో ఒకటిలాగా ఉందే.
మన్నించండి.
ఇది పరమ బోరింగ్ గా ఉంది.
నాకు తెలుసు. కానీ, దేవుడా, దీన్ని ఇంక ఎంత సేపు భరించగలనో నాకు తెలీదు.
తనకి క్షయవ్యాది ఉంది.
షిప్, ఒపెరాలో కాదు.
పద, పద, పద.
మనం బయట పడిపోయాం! మనం బయట పడిపోయాం!
దేవుడా, అది దారుణంగా ఉంది! చాలా దారుణంగా ఉంది.
ఓహ్, బయటపడ్డాం. అది దరిద్రంగా ఉంది.
దరిద్రంగా ఉంది!
ఇక్కడి నుండి బయటపడదాం!
-శభాష్, శభాష్! -భగవంతుడా.
దయచేసి! వెళ్లిపోదాం పద.
వెళ్లిపోదాం.
తను భలే ఆసక్తికరంగా ఉంది కదా?
నా హృదయం రెండు వక్కలు అయిపోతుందేమోనని అనిపిస్తుంది.
నేను వెళ్ళాలి.
ఏంటి? ఇప్పుడా?
నేను అసలు వచ్చుండకూడదు.
మేరీకి నా అవసరం ఉంది. నేను ఇంటికి వెళ్ళాలి.
శ్యామ్. ఆగు!
నీకోసం నేనొకటి రాశాను.
నీ దగ్గరే ఉంచు.
కోయిలమ్మను విప్పిచూడు - అక్కడ నీకు సంగీతం కనబడుతుంది-
ఆ మధురమైన స్వరపేటికకి అరుగదలే ఉండదు.
ఏదోక వేసవి రోజున సంగీత వాయిద్యాలు పాతవైన క్షణాన నీకోసమని హడావిడిగా దాచబడింది.
కోయిలమ్మను విప్పిచూడు
అక్కడ నీకు సంగీతం కనబడుతుంది
ఆ మధురమైన స్వరపేటికకి అరుగదలే ఉండదు
సూ...
ఏదోక వేసవి రోజున సంగీత వాయిద్యాలు పాతవైన క్షణాన
నీకోసమని
హడావిడిగా దాచబడింది
వెల్లువలా ప్రవహించనివ్వు అది శాంతంగా ఉంటుంది
పరవళ్ళన్నీ నీ కోసమే
మానవులు తమ సందేహాల నివృత్తికై పక్షులను మట్టుబెడుతున్న వైనం!
ఇప్పుడూ, నీకు ఇంకా సందేహంగా ఉందా
ఇది నిజమైన పక్షేనని?
కోయిలమ్మను విప్పిచూడు అక్కడ నీకు సంగీతం కనబడుతుంది
ఆ మధురమైన స్వరపేటికకి అరుగదలే ఉండదు
శభాష!
నువ్వు వెళ్లి బండిని తీసుకొస్తావా?
లేదు, నేను ఫ్రేజర్ ని కలవడానికి వెళ్తున్నాను.
ప్రదర్శన అయ్యాక కలిసి డ్రింక్ తాగడానికి రమన్నాడు.
అయితే, ఏంటి?
నన్ను ఇక్కడ వదిలేసి వెళ్లిపోతున్నావా?
బండిని నువ్వే మాట్లాడుకొని హోటల్ కి వెళ్ళు.
ఒంటరిగానా?
నీకెవరితో కావాలంటే వాళ్ళతో వెళ్ళు.
బోస్టన్ ఒపెరా హాలు బ్యాక్ స్టేజ్ పత్రికావిలేఖరుల పాస్
వస్తున్నాను! పక్కకు జరగండి.
మీరు ఎవరి కోసమైనా వెతుకుతున్నారా?
అవును, ఆడిలేయిడ్ మే కోసం వెతుకుతున్నాను.
అవునులేండి.
తను తన డ్రెస్సింగ్ గదిలో ఉంది, కానీ తనని ఇప్పుడు పలకరించడం మంచిది కాదు.
ఎవరు మీరు? ఆవిడ స్నేహితులా?
కాదు, రచయిత్రిని.
ఎలాంటివి రాస్తుంటారు మీరు?
నేను ఒక వార్తాపత్రిక రిపోర్టర్ ని.
చూడండి, నేను పత్రిక తరపున వచ్చాను.
మహిళా విలేఖరా? నేనెప్పుడూ ఒక మహిళా విలేఖరిని చూడనేలేదు.
అవును, నేను "ద స్ప్రింగ్ ఫీల్డ్ రిపబ్లికన్" లో పని చేస్తున్నాను.
ఇక్కడ మాసెచూసెట్స్ లో కాలానికి తగ్గట్టుగా మారుతున్నారు.
నాకొక డ్రింక్ కావాలి.
ఎవరికి మాత్రం వద్దు?
మీరు కూడా మాతో వచ్చి డ్రింక్ తాగుతారా, మహిళా విలేఖరి?
అవును! మీరు మా గురించి రాయవచ్చు. మేము చాలా అద్భుతమైన వాళ్ళం.
లేదు, నేను ఇంటర్వ్యూ చేయాల్సింది ఆడిలేయిడ్ మే ని.
అడిలేయిడ్ ఇంటర్వ్యూలు ఇవ్వదు.
తను ఎవరో అందరికీ తెలుసు కదా.
అవును. మా లాంటి మొహం వాచిన వాళ్ళకే ఇంటర్వ్యూలు అవసరం.
అసలైన తారలు, అవి బయటకు రావు.
ఎవరది?
నేను...
నేనే.
లోపలికి రండి.
లోపలికి వచ్చేపనైతే వచ్చి, త్వరగా తలుపు వేసేయండి.
ఇప్పుడు నన్ను పిచ్చిపిచ్చి ప్రశ్నలతో విసిగించకండి, నాకు మూడ్ లేదు.
నా గొంతు నొప్పిగా ఉంది, నాకు ఆటోగ్రాఫ్ లు పెట్టాలని లేదు.
ఇది దారుణమని నాకు తెలుసు, కానీ నాలో శక్తి లేదు.
అభిమానుల అభిమానాన్ని తట్టుకోలేము.
వాళ్ళు నన్నెంత ఇష్టపడతారంటే, ఆ ఇష్టంతో నన్నే చంపేస్తారేమో అని అనిపిస్తుంటుంది.
ఇప్పుడు నేను చాలా అలసిపోయాను. ఈరాత్రికి అది చేయడం నా వల్ల కాదు.
మీకు అంతరాయం కలిగిస్తున్నందుకు మన్నించండి.
లేదు, మీరు కేవలం మీ పని చేస్తున్నారు, అంతే.
మీరు వస్త్రాలను చూసుకొనే అమ్మాయి కదా? నేను విప్పేయడానికి సిద్ధంగా ఉన్నాను.
నిజానికి నేను...
నేను కేవలం...
మీరు చాలా అద్భుతంగా చేశారని మీకు చెప్పడానికి వచ్చాను.
మీరు కూడా అభిమానే అన్నమాట.
ఈ రోజు ప్రేక్షకుల్లో నేను కూడా ఉన్నాను.
మీ గానం...
నేనెన్నడూ అలాంటిదాన్ని విననే లేదు.
అది చాలా బాగుండింది, నా హృదయాన్ని విరిచేసింది.
అవును, అందరూ అనే మాటే అది.
లేదు, నేను నిజంగానే అంటున్నా.
మీ గానం వింటుంటే, ఇది వరకు కలగని భావాలెన్నో నాలో కలిగాయి.
నిజంగా? అదెలా ఉంది?
ఏంటి?
ఆ భావాల అనుభూతి.
అదెలా ఉంటుందో మీరు తప్పక తెలుసుకోవాలి.
దానికి మీరు అద్భుతంగా ప్రాణం పోశారు.
వియోలెటా అనుభూతి చెందుతున్న భావాలనే మీరు నాలో కూడా కదిలించారు.
అది కేవలం నటన మాత్రమే.
నేను వియోలెటాగా చాలా సార్లు చేశాను. నిద్రలో లేపినా కూడా అద్భుతంగా చేయగలను.
మీకు చాలా అద్భుతమైన ప్రదర్శన కనబడింది, కానీ నాకేమీ అనిపించలేదు.
మీరు ఇక్కడే ఉండే పనైతే ఇక్కడ కూర్చోండి. పక్కనే అటూ ఇటూ తిరిగేవాళ్ళంటే నాకు పడదు.
అది అసంభవం. మీరు ఏడిచారు కూడా.
అవి నిజమైన కన్నీళ్ళు.
నిజంగానే నిజమైనవా?
నిజమంటే ఏంటో నాకు తెలియడం లేదు.
ఇది ఏ నగరమో కూడా నాకు తెలీదు. ఇది ప్యారిస్ ఆ? లేక రోమ్ ఆ?
ఏదైతే ఏంటి. ప్రతిరాత్రి ఒకేలా ఉంటుంది.
ఒక మసక లాగా. ఒక స్వప్నం లాగా.
నాతో ప్రేమలో పడే మరొక వ్యక్తి, మరో డ్రింక్, మరోసారి కరతాళ ధ్వనులు, అంతే.
నాతో చాలా మంది ప్రేమలో పడ్డారు.
ఆ లెక్క కూడా నేను మర్చిపోయాను.
వాస్తవం అనేది ఏంటనే విషయం కూడా నాకు తెలియడం లేదు.
ఏది వాస్తవం?
నేనెవరిని?
మీరు ఆడిలేయిడ్ మే.
ప్రపంచపు అత్యుత్తమ గాయని.
అది నా అసలైన పేరు కాదు.
అది నా స్టేజ్ పేరు, అంతే.
మీ పేరు ఏదైనా కానీ, ఈరోజు మీరు నా జీవితాన్ని మార్చేశారు.
మీ స్వరం ఎప్పటికీ నన్ను వెంటాడుతూనే ఉంటుంది.
ఎప్పటికీ అంటూ ఏదీ ఉండదు.
మీకు అది తెలీదా, బంగారం?
స్వరం పాడైపోతుంది. జ్ఞాపకం తరిగిపోతుంది.
విషయాలు పాతబడిపోతూ ఉంటాయి.
కాలం సాగిపోతూనే ఉంటుంది, చివరికి మనల్ని అందరూ మర్చిపోతారు.
నేనయితే మిమ్మల్ని మరచిపోలేను.
మీకు వేదికని చూడాలనుందా?
నిజంగానా?
నాతో రండి.
చీకటి పడ్డాక వేదిక మీదికి రాకూడదు, కానీ నేను పట్టించుకోను.
ఇది సరదాగా ఉంటుంది.
ఇది చాలా అందంగా ఉంది.
అవును. ఇక్కడ ఎవ్వరూ లేకపోతేనే నాకు కూడా బాగుంటుంది.
శభాష్!
ఎమిలీ!
అద్భుతం, ఎమిలీ!
నాకు పేరు తెచ్చుకోవాలని ఉంది.
అవునా?
అవును. అలా అందరికీ ఉండదా?
మీకు ఎందుకు పేరు తెచ్చుకోవాలనుంది?
ఎందుకంటే నేను రచయిత్రిని కనుక.
నేను ఒకదాని తర్వాత మరొక కవిత రాస్తూనే ఉంటాను, వాటిని సొరుగులో పెట్టేస్తాను,
అవి అక్కడే అంధకారంలో ఏ కాంతికీ నోచుకోకుండా ఉండిపోతాయి.
నాకు అది సరిపోదు.
కదా?
అవి గుర్తింపుకు నోచుకోకూడదా? నాకు కూడా...
గుర్తింపు అక్కర్లేదా?
నాకు తెలీదు.
మీకు గుర్తింపు వస్తే, మీ జీవితం బహిరంగమైపోతుంది.
ఏది బహిరంగమైనా, అందులో పస తగ్గిపోతుంది.
అన్ని విషయాలలో అలా జరగదు.
అన్నింటిలోనూ అలాగే జరుగుతుంది.
విమర్శకులు, ఒక్క క్షణం పాటు మిమ్మల్ని నింగికెత్తేసి, తర్వాత కిందికి లాగేస్తారు.
వాళ్ళకి మీ మీద విరక్తి పుడుతుంది, దానితో వాళ్ళు మిమ్మల్ని నాశనం చేసేస్తారు.
మీ మీద వాళ్ళకి ప్రేమ కలిగించారు కాబట్టి, వాళ్ళు మిమ్మల్ని అసహ్యించుకుంటారు.
మీరు ఒక వేశ్య లాగా అన్నమాట, ఇక వాళ్ళేమో మీ మాయలో పడిపోతారు.
వాళ్ళ మాటలని ఎవరు పట్టించుకుంటారు? వాళ్ళ ఆలోచనలని ఎవరు పట్టించుకుంటారు?
అదే నేను కూడా అనేది.
ఎవ్వరికీ కనబడకుండా మీ పాటికి మీరు మీ గదిలో ఉండవచ్చు.
మీరెలా చేయగలుగుతున్నారు?
ఇంత మంది ముందు పాడటానికి మీకు ధైర్యం ఎలా వస్తుంది?
వాళ్ళు ఇక్కడ లేరని నా మనస్సులో అనుకుంటాను.
కానీ నేను హాజరయ్యాను.
నేను హాజరయ్యాను.
అయితే నేను మీ కోసమే పాడాను అనుకుంటా.
నీకు నిజంగా కావలసిందేమిటి?
నీ మదిలో నీకున్న బలమైన కోరిక ఏంటి?7
సూ. నువ్వేమంటున్నావు?
ఈ పేరు అనే ఒక పనికిరాని విషయం మాటున, నువ్వు దేని కోసం తపిస్తున్నావు?
నువ్వు అర్థం కోసం తపిస్తున్నావు.
నువ్వు అందం కోసం తపిస్తున్నావు.
నువ్వు ప్రేమ కోసం తపిస్తున్నావు.
కోయిలమ్మను విప్పిచూడు
అక్కడ నీకు సంగీతం కనబడుతుంది
హేయ్! అక్కడ ఏం చేస్తున్నావు నువ్వు?
వేదిక దిగిపో.
తక్షణమే వేదిక దిగు, లేకపోతే నీ మీద నేను ఫిర్యాదు చేస్తాను.
మీకు నెనెవరో కూడా తెలియదు.
ఉపశీర్షికలను అనువదించినది: అలేఖ్య